Bloubessiekonfyt | SARIE
SARIE KOS April/Mei 2014	Verwante Artikels
Bloubessiekonfyt	deur Barbara Joubert
Vars bloubessies is nie dwarsdeur die jaar beskikbaar nie, maar bevrore bessies werk net so goed as jy konfyt wil kook.
Genoeg vir 4 bottels met volume van 285 ml
• 1080 g bevrore bloubessies
• 1080 g (1350 ml) suiker
Plaas al die bestanddele in ’n groot kastrol. Bring tot kookpunt oor matige hitte terwyl jy roer – die suiker moet gesmelt wees voor die mengsel begin kook. Draai die hitte af sodra die kookproses begin. Staan heeltyd by die kastrol om die skuim wat bo-op dryf af te skep. Laat oop prut vir 1½ uur. Begin ná ’n uur om konfyt te toets. Plaas ’n piering vir 15 minute in die vrieskas.Haal uit en gooi ’n bietjie warm konfyt daarin. Laat staan 5 minute. Trek jou vinger deur die konfyt. As die konfyt nie in die opening terugvloei nie, is dit reg. Skep warm konfyt in gesteriliseerde bottels en maak styf toe.